钦定古今图书集成/明伦汇编/氏族典/第058卷 > 徐逢年
## 钦定古今图书集成/明伦汇编/氏族典/第058卷 > 徐逢年

按《万姓统谱》：“逢年字耕老，髫龀超轶不群，读书通夕
不寐。弱冠举胄监，入太学试辄中前列。登开禧乙丑
第，分教江阴。鼎新讲堂，植规条，严课试，日陶月化，作
成士习。时蒋重珍、赵发肄业郡庠，一见赏其器识，优
加奖励，处以学职。癸未廷唱，名声振赫。逢年适守官
京局，皆执门生礼以谢，朝绅荣之。己丑，改秩，知于潜。”
倅信州岁饥，籴贵信为乐土，请弛遏籴禁，诗有“贤侯
作意苏民瘼，当念比邻有馁人。”旋改祠而归。